
Pozivnica na poslovnu radionicu Sell Croatia u Češkoj
Prag, 12. studenog 2026.g

Poštovani,

predstavništvo Hrvatske turističke zajednice u Češkoj organizira poslovnu radionicu “Sell Croatia” dana 12. studenog 2026. (četvrtak) u Grandium hotelu u Pragu s početkom u 10:00 sati.

Ukoliko ste zainteresirani za sudjelovanje molimo da ispunite ON-LINE prijavnicu za radionicu na linku i to najkasnije do 12.listopada 2026. ili do popunjenja mjesta (25).
Prijava je valjana u trenutku kada Hrvatska turistička zajednica istu potvrdi, a prijavljeni subjekt zaprimi elektronsku potvrdu prihvata. Na radionicu se mogu prijaviti maksimalno dvije osobe po tvrtki.
Za dodatna pitanja vezana uz način prijava molimo kontaktirajte workshop@htz.hr, a za ona vezana uz samu organizaciju radionice predstavništvo na e-mail: info@htz.cz 

MJESTO ODRŽAVANJA:

Grandium Hotel Prague
Politických vězňů 12
110 00 Praha 1

DATUM ODRŽAVANJA: 12.11. 2026.

ROK PRIJAVE: 12.10.2026. ili do popunjenja mjesta

PROGRAM I ORGANIZACIJA RADIONICE: 

09.30 - 10.00 sati -  priprema i registracija sudionika
10.00 - 13.00 sati - poslovna radionica B2B Sell Croatia
13.00 - 15.00 sati - buffet ručak + networking

Informacija o održavanju poslovne radionice će češkim i slovačkim partnerima biti dostavljena preko predstavništva Hrvatske turističke zajednice u Pragu te preko kanala udruga putničkih agencija ČR i SK. 
Lista čeških i slovačkih sudionika neće biti dostupna na web stranici, već ćemo je dostaviti prijavljenim sudionicima neposredno prije održavanja radionice. 

NAPOMENA:
Hrvatska turistička zajednica ovim putem pridržava pravo otkaza svake poslovne radionice u slučaju nedostatnog interesa sudionika, više sile ili drugog opravdanog razloga. U slučaju otkazivanja poslovne radionice Hrvatska turistička zajednica neće biti odgovorna za eventualno nastalu štetu ili za refundaciju bilo kakvih troškova prijavljenih sudionika otkazane poslovne radionice. 

Za održavanje radionice potrebno je minimalno 15 prijavljenih sudionika do isteka roka prijave.  

Za radionice u 2026. godini nije potrebno uplaćivati kotizaciju. U slučaju izostanka prijavljenog sudionika, odnosno nedolaska na radionicu, sudionik podnošenjem prijave potvrđuje da je suglasan platiti Hrvatskoj turističkoj zajednici obeštećenje u visini od 265,00 €, osim u slučaju više sile za što je potrebno dostaviti odgovarajuću dokumentaciju te zaprimiti suglasnost HTZ-a.

Udruge i sustav turističkih zajednica molimo da, sukladno ustaljenoj praksi, proslijede ovaj poziv svim zainteresiranim subjektima sa svojeg područja odnosno svojim članicama.

Veselimo se skorom susretu u Pragu te stojimo na raspolaganju za sve dodatne informacije.

S poštovanjem,

					 
Miodrag Mlačić
Direktor predstavništva HTZ u Češkoj i Slovačkoj

